pythainlp/thai_wikipedia_clean_20230101 huggingface dataset:
แบบการสร้างธงชาติ ประกาศใช้ตามคำสั่งศาลสูงสุดหมายเลข 27630 ที่ 2004 โดยกำหนดให้มีอัตราส่วนความกว้างและควมยาวที่ 15:22
ธงชาติและธงที่มีความหมายถึงชาติของโบลิเวียมีอยู่ 4 อย่าง คือ
สีและสัญลักษณ์.
รายละเอียดของธงชาติโบลิเวีย, มีความสำคัญอย่างยิ่งต่อการก่อตั้งประเทศ, คำนิยามความหมายตามคำสั่งของศาลสูงสุด เมื่อปี พ.ศ. 2431 (ค.ศ. 1888) ในสมัยของประธานาธิบดี Gregorio Pacheco.
ความหมายของสีธงชาติโบลิเวียจากคำนิยามของศาลสูงสุด 2004:
ธีระชัย ภูวนาถนรานุบาล
ธีระชัย ภูวนาถนรานุบาล อดีตรัฐมนตรีว่าการกระทรวงการคลัง และประธานกรรมการธนาคารเพื่อการเกษตรและสหกรณ์การเกษตร ในรัฐบาลของนางสาวยิ่งลักษณ์ ชินวัตร อดีตเลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อดีตรองผู้ว่าการธนาคารแห่งประเทศไทย และประธานกรรมการคณะกรรมการกำกับตลาดทุน และเป็นประธานกลุ่ม ก.ล.ต. อาเซียน (ACMF) 2 สมัย
เกิดเมื่อวันที่ 21 ธันวาคม พ.ศ. 2494 เป็นบุตรของ ร.ต.ถาวร กับนางมันทนา ภูวนาถนรานุบาล สำเร็จการศึกษาระดับมัธยมต้นที่โรงเรียนเซนต์คาเบรียล และระดับมัธยมปลายที่โรงเรียนเตรียมอุดมศึกษา เมื่อปี พ.ศ. 2512 หลังจากสำเร็จการศึกษาในระดับปริญญาตรี สาขาเศรษฐศาสตร์ จาก London School of Economics and Political Sciences ประเทศอังกฤษ เมื่อปี พ.ศ. 2517 ต่อจากนั้นได้สำเร็จหลักสูตรประกาศนียบัตรสอบบัญชีชั้นสูง The Fellow of Chartered Accountants สถาบันการสอบบัญชีของประเทศอังกฤษ ในปี 2520 และหลักสูตร Senior Managers in Government ที่ John F. Kennedy School มหาวิทยาลัยฮาร์วาร์ด ประเทศสหรัฐอเมริกา ในปี พ.ศ. 2544
ด้านชีวิตครอบครัวสมรสกับนางวรรณพร ภูวนาถนรานุบาล (สกุลเดิม อู่อุดมยิ่ง) มีบุตร 3 คน คือ นางสาวธนพร ภูวนาถนรานุบาล นายคณิน ภูวนาถนรานุบาล และนางสาวฐานิตา ภูวนาถนรานุบาล
หลังจากสำเร็จการศึกษาระดับปริญญาตรีและประกาศนียบัตรสอบบัญชีชั้นสูง ได้เข้าปฏิบัติงานที่ธนาคารแห่งประเทศไทย (ธปท.) ในปี พ.ศ. 2520 โดยเริ่มทำงานด้านกำกับและพัฒนาสถาบันการเงินในช่วงปี พ.ศ. 2534 – 2536 ได้ย้ายไปดูแลงานด้านการบริหารเงินทุนสำรองของประเทศ และในช่วงวิกฤติเศรษฐกิจไทยปี พ.ศ. 2540 ได้เป็นหนึ่งในคณะกรรมการของธนาคารแห่งประเทศไทยที่ดูแลเรื่องการตรวจสอบและวิเคราะห์ธนาคารพาณิชย์ตามนโยบายเสริมสร้างความเชื่อมั่นในระบบสถาบันการเงิน รวมถึงการสั่งระงับการดำเนินกิจการของสถาบันการเงิน 56 แห่ง
ในปี พ.ศ. 2541 ได้รับแต่งตั้งเป็นผู้ช่วยผู้ว่าการธนาคารแห่งประเทศไทยสายนโยบายการเงิน และในปี พ.ศ. 2545 ได้รับแต่งตั้งเป็นรองผู้ว่าการเสถียรภาพการเงิน ก่อนที่จะได้รับแต่งตั้งเป็นเลขาธิการสำนักงานคณะกรรมการ ก.ล.ต. เมื่อวันที่ 28 ธันวาคม พ.ศ. 2546 และต่อวาระการดำรงตำแหน่งอีก 1 สมัย เมื่อวันที่ 15 กรกฎาคม พ.ศ. 2551 โดยได้ลาออกจากตำแหน่งเลขาธิการเมื่อวันที่ 5 สิงหาคม 2554
ในขณะที่ดำรงตำแหน่งเลขาธิการ สำนักงาน ก.ล.ต. ประธานคณะกรรมการกำกับตลาดทุน และกรรมการและเลขานุการของคณะกรรมการ ก.ล.ต. นายธีระชัย ภูวนาถนรานุบาลยังเป็นกรรมการในหน่วยงานอื่นด้วย เช่น กรรมการในคณะกรรมการนโยบายสถาบันการเงิน ธนาคารแห่งประเทศไทย กรรมการในคณะกรรมการกำกับและส่งเสริมการประกอบธุรกิจประกันภัย ประธานอนุกรรมการบริหารความเสี่ยง บรรษัทบริหารสินทรัพย์ไทย ประธานกรรมการตรวจสอบ บรรษัทบริหารสินทรัพย์ไทย และกรรมการในคณะกรรมการ บรรษัทบริหารสินทรัพย์ไทย กรรมการในคณะกรรมการควบคุมการประกอบวิชาชีพสอบบัญชี กระทรวงพาณิชย์ กรรมการผู้ทรงคุณวุฒิในคณะกรรมการวินิจฉัยภาษีอากรตามประมวลรัษฎากร กรมสรรพากร กรรมการตัวแทนกระทรวงการคลังในบริษัทข้อมูลเครดิตแห่งชาติ จำกัด เป็นต้น
วันที่ 9 สิงหาคม พ.ศ. 2554 ได้เข้ารับตำแหน่งรัฐมนตรีว่าการกระทรวงการคลัง ในรัฐบาลของนางสาวยิ่งลักษณ์ ชินวัตร แต่ในระหว่างดำรงตำแหน่งมักจะมีข่าวความขัดแย้งกันทางความคิดกับนายกิตติรัตน์ ณ ระนอง รองนายกรัฐมนตรีด้านเศรษฐกิจอยู่เสมอ ต่อมาในเดือนมกราคม พ.ศ. 2555 จึงถูกปรับออกจากตำแหน่งดังกล่าว
โรงเรียนโยธินบำรุง
โรงเรียนโยธินบำรุง  (อักษรย่อ: ย.บ., Y.B.) เป็นเป็นโรงเรียนมัธยมศึกษาประเภทสหศึกษา สังกัดสำนักงานเขตพื้นที่การศึกษามัธยมศึกษา เขต 12 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนโยธินบำรุง ก่อตั้งขึ้นเมื่อวันที่ 5 มิถุนายน พ.ศ. 2484 โดยพลเอกหลวงเสนาณรงค์ (ศักดิ์ เสนาณรงค์) เป็นผู้ก่อตั้งขึ้นบริเวณบ้านพักทหารปืนใหญ่ที่ 5 และได้เปิดสอนระดับประถมศึกษาปีที่ 1-4 ต่อมาเมื่อโรงเรียนมีความเจริญก้าวหน้าขึ้นจึงได้ย้ายมาตั้งอยู่บริเวณสถานที่ปัจจุบันนี้ และได้ขยายชั้นเรียนจนถึงชั้นประถมศึกษาตอนปลาย ซึ่งในขณะนั้นได้รับเงินสนับสนุนจากกองทัพบกไทยสำหรับเป็นค่าใช้จ่ายประจำปี โดยเหตุนี้โรงเรียนจึงได้เปลี่ยนชื่อเป็น โรงเรียนกองทัพอุปถัมภ์ โยธินบำรุง และใช้อักษรย่อว่า ทบอ. ในสมัยจอมพลสฤษดิ์ ธนะรัชต์ เป็นผู้บัญชาการทหารบก และได้ดำเนินการสอนเรื่อยมา
ต่อมาเมื่อ พ.ศ. 2507 โรงเรียนได้ขยายชั้นเรียนเป็นชั้นมัธยมศึกษาตอนต้น และได้ขยายชั้นเรียนมัธยมศึกษาตอนปลาย เมื่อ พ.ศ. 2517 ซึ่งในภายหลังโรงเรียนได้ขอโอนไปสังกัดกรมสามัญศึกษา กระทรวงศึกษาธิการ เมื่อวันที่ 1 ตุลาคม พ.ศ. 2524 ตามมติคณะรัฐมนตรี โดยอาศัยอำนาจตามความในข้อ 27 แห่งประกาศคณะปฏิวัติ ฉบับที่ 216 ลงวันที่ 29 กันยายน พ.ศ. 2515 กระทรวงศึกษาธิการจึงได้ประกาศจัดตั้ง โรงเรียนกองทัพอุปถัมภ์ โยธินบำรุง เป็นโรงเรียนรัฐบาล สังกัดกองการมัธยมศึกษา กรมสามัญศึกษา โดยใช้ชื่อว่า โรงเรียนโยธินบำรุง ตั้งแต่วันที่ 1 ตุลาคม พ.ศ. 2524
โรงเรียนโยธินบำรุง มีผู้บริหารจำนวน 11 ท่าน ดังนี้
โรงเรียนโยธินบำรุง มีอาคารทั้งหมด 9 อาคาร ดังนี้
เรสเซิลเมเนีย ครั้งที่ 27
เรสเซิลเมเนีย ครั้งที่ 27 เป็นการแสดงมวยปล้ำอาชีพแบบ เพย์-เพอร์-วิว (PPV) ของศึกเรสเซิลเมเนีย เป็นครั้งที่ 27 จัดโดย เวิลด์เรสต์ลิงเอ็นเตอร์เทนเมนต์ (WWE), โดยมีกำหนดจัดวันที่ 3 เมษายน ค.ศ. 2011 ที่ สนามจอร์เจียโดม ในแอตแลนตา รัฐจอร์เจีย มีผู้เข้าชมในสนามนี้ถึง 71,617 คน โดยเป็นศึกที่รวมการแสดงนักมวยปล้ำแต่ละค่ายของ WWE เอาไว้ทั้งหมด
การสร้างสรรค์.
ในศึกนี้มีแขกรับเชิญ คือ ดเวย์น จอห์นสัน ซึ่งได้กลับมาที่ WWE อีกครั้ง ตอนของวันที่ 14 กุมภาพันธ์ 2011 ในศึก Raw เพื่อเป็น พิธีกรรับเชิญ ในศึก เรสเซิลเมเนีย XXVII พร้อมกับเพลงเปิดตัวใหม่ แล้วได้บอกกลับแฟน ๆ ว่าทำไมเขาถึงกลับมายืนอยู่บนเวทีนี้ เขากลับมา ไม่ได้มาเพราะว่าต้องการเงิน ไม่ได้มาเพื่อโปรโมทหนัง แต่กลับในสังเวียนนี้ มาเพื่อแฟน ๆ หลังจากที่ วินซ์ แม็กแมน ได้ประกาศว่าจะมีพิธีกรรับเชิญมาเปิดตัวในสัปดาห์ถัดไป (ตอนของวันที่ 14 กุมภาพันธ์ 2011) ส่วนการเปิดตัว เรสเซิลเมเนีย ครั้งที่ 27 นั้นจะมีนักร้อง R&amp;B เคอรี ฮิลสัน จะร้องเพลง America The Beautifulทั้งนี้จะมีการปล้ำของ ทริส สตราตัส, นิโคล สนุ๊กกี้ ส่วน สนู๊ป ด็อกก์, เมย์ ยัง, มีน จีน โอกเคอแลนด์ รวมถึง สโตน โคลด์ ก็ได้มาร่วมนี้งานนี้ด้วย
เดอะมิซ จะเจอกับ จอห์น ซีนา หลังจากที่ ซีนาชนะในศึก อิลิมิเนชั่น แชมเบอร์ เพื่อไปชิงแชมป์ WWE Champion ในเรสเซิลเมเนี่ย ครั้งที่ 27 ในศึก Raw วันที่ 14 มีนาคม ท้ายรายการยังมีมิซ ปลอมตัวเป็น เดอะ ร็อก ออกมาหลอกให้คนดูเฮ แล้วก็ขึ้นมาก่อกวนแมตช์ที่ ซีนา กำลังปล้ำกับ เดล รีโอ อีกจนทำให้ยุติไป และการกลับมาของอเล็กซ์ ไรลีย์ จากการจ้างอีกครั้งของมิซ การเปลี่ยนแปลงประวัติศาสตร์ โดยเปลี่ยนตรงหัวเข็มขัด WWE จากตอนแรกเป็นโลโก้ของ WWE ที่หมุนได้ แต่มิซได้กลับหัวโลโก้ และ ล็อกหัวเข็มขัดกลายเป็นตัว "M" แทน ซีนา ทนไม่ได้ออกมาพูดอีกครั้ง และก็ออกมาที่สนาม และเล่นงานไรลีย์เป็นอันจบรายการ
ส่วนทางฝั่ง Smackdown อัลเบร์โต เดล รีโอ ได้ท้าชิงแชมป์ World Heavyweight Champion จาก เอดจ์ จากการที่ อัลเบร์โต ชนะในศึก รอยัลรัมเบิล ซึ่ง เดล รีโอ ได้เลือกที่จะชิงเข็มขัดแชมป์นี้ เพื่อที่จะเจอกันในศึก เรสเซิลเมเนีย แต่หลังจาก อิลิมิเนชั่น แชมเบอร์ แล้ว เดล รีโอ ได้ทำร้าย เอดจ์ ตลอด จนตอนของวันที่ 4 มีนาคม ใน SmackDown ได้มีการเซ็นสัญญาแมทซ์การปล้ำ แต่หลังจากการเซ็นแล้ว เดล รีโอ ก็ทำร้ายเอดจ์ จนเลือดออกทางจมูก และพยายามจะเล่นงานที่แขนเมื่อกับที่เคยเล่นงาน คริสเตียน เมื่อ กันยายน ปีที่แล้ว และ คริสเตียน ก็ออกมาช่วย เล่นงาน เดล รีโอ ด้วยความแค้น ตั้งแต่ อิลิมิเนชั่น แชมเบอร์ ตอนที่เอดจ์ พึ่งชนะมาไม่นาน ใน Smackdown ตอนของวันที่ 12 มีนาคม จากการที่เดล รีโอ และ โบรดัส เคลย์ เล่นงาน เอดจ์ ในตอนเริ่มรายการ ทำให้ ทีโอดอร์ ลอง ได้จัดแมตช์คู่เอก ในคืนนั้น โดยบอกว่า "โบรดัส เคลย์ และ อัลเบร์โต เดล ริโอ จะต้องเจอกับ สุดยอดแท็คทีมประวัติศาสตร์ของวงการ อดีต แชมป์แท็คทีม 7 สมัย ที่จะมารวมตัวกันในรอบ 10 ปี นี้ นั้นก็คือ เอดจ์ และ คริสเตียน (Edge &amp; Christian)" ผลออกมา เอดจ์ และ คริสเตียน เป็นฝ่ายชนะ และถัดมาก็ได้มีเรื่องกันอีก หลังแมทซ์กรงเหล็ก ของเดล รีโอ กัล คริสเตียน ซึ่งเดล รีโอ เป็นฝ่ายแพ้ไป เอดจ์บีบแตรนั่งอยู่ในรถพูดเกี่ยวกับรถของ เดล รีโอ ที่เอามาวันนี้ และสักพัก เคลย์ก็เข้ามาทำร้ายจากด้านหลัง และได้ใช้เก้าอี้ตี เดล รีโอ มาถึงก็เล่นงาน เอดจ์ ด้วยท่า คอน-แชร์-โต ที่แขน เป็นอันจบรายการในวันนั้น เปิดรายการในสัปดาห์ถัดมา ลองได้สั่ง ทั้ง เอดจ์ และ เดล รีโอ ห้ามแตะต้องตัวกัน ก่อน เรสเซิลเมเนีย ถ้าฝืนคำสั่ง ลองก็จะแบนแมทซ์ ออกจาก เรสเซิลเมเนีย คริสเตียนก็บอกว่าเขาจะอยู่ข้างเอดจ์สำหรับคืนนี้ และจะจัดการ เดล รีโอ แทนเอดจ์ที่ถูกคำสั่งห้ามแตะต้องตัว หลังแมตช์ที่เอดจ์อยู่ด้านล่างเวที เป็นผู้จัดการของคริสเตียน ที่เจอกับ เดล รีโอ ซึ่ง คริสเตียนเป็นฝ่ายชนะไป เอดจ์จะเอาเก้าอี้ตี เดล รีโอ หลังจากที่อาทิตย์ที่แล้ว ได้เล่นงานแขนเอดจ์ แต่เอดจ์จำได้ว่า ลองได้สั่งว่า ห้ามแตะตัวกัน คริสเตียนเลยเก้าอี้มาตีแทน
ในส่วนของการกลับมาของ ดิอันเดอร์เทเกอร์ กับการเผชิญหน้ากับ ทริปเปิล เอช ในรอว์ (ตอนวันที่ 21 กุมภาพันธ์ หรือ 2.21.11) ตามที่เคยมีวิดีโอโปรโมทในการกลับมาของ ดิอันเดอร์เทเกอร์ หลังจากการพักจากอาการบาดเจ็บที่ผ่านมา แล้ว 2 คนจะเจอกัน เพื่อท้าทายอันเดอร์เทเกอร์ ว่าในเรสเซิลเมเนีย ครั้งนี้ จะเป็นครั้งที่ 19 ที่อันเดอร์เทเกอร์ชนะทุกคนในศึกเรสเซิลเมเนีย ที่ตัวเองลงแข่งติดต่อกัน 19 ครั้ง 19 ปี หรือไม่ และ ทริปเปิล เอช จะเป็นผู้ทำลายสถิติของเขาได้หรือไม่ สถิติของอันเดอร์เทเกอร์จะเป็น 18-1 หรือ 19-0 ต่อมา ตอนของวันที่ 7 มีนาคม อันเดอร์เทเกอร์ ได้ออกมาพูดและบอกว่า กฎการปล้ำ จะเป็นแบบ No Holds Barred ไม่มีนับเคาท์เอาท์, ไม่มีจับแพ้ฟาลว์ ใด ๆ ทั้งสิ้น ในสัปดาห์ถัดมาในรอว์ อันเดอร์เทเกอร์เผชิญหน้ากันอีกครั้ง กับ ทริปเปิล เอช แต่ยังไม่ทันได้พูด ชอว์น ไมเคิลส์ ก็ออกมาพูดกับทั้ง 2 คน พอเถียงสักพัก ไมเคิลส์จะใช้ท่า Sweet Chin Music ใส่เทเกอร์ แต่ก็จับขาได้และ เทเกอร์จะใช้ท่า Chokeslam เล่นงานไมเคิลส์ขึ้น แต่ว่าทริปเปิล เอช ก็เข้ามาขัด และบอกชอว์นว่า บอกเทเกอร์ว่าทำไม เขาถึงชนะเทเกอร์ ชอว์นก็นิ่งเงียบแล้วลงจากเวที จากนั้นเทเกอร์ก็ปล่อยให้ ทริปเปิล เอชอยู่เวทีคนเดียว
ส่วนทางด้านของแรนดี ออร์ตันจะเจอกับซีเอ็ม พังก์ ตามคำสั่งของผู้จัดการทั่วไปของรอว์ โดยออร์ตันจะเจอกับสมาชิกกลุ่มเดอะเน็กซัสในทุกสัปดาห์ โดยถ้าออร์ตันแพ้ กลุ่มเน็กซัสจะมีสิทธิ์ในการยืนคุมด้านล่างเวที แต่ถ้าชนะ กลุ่มของเน็กซัสจะถูกแบนในแมทซ์ที่จะต้องเจอในเรสเซิลเมเนีย โดยเริ่มจากการเจอไมเคิล แมคกิลลิคัตตี ประเดิมเป็นสัปดาห์แรก ต่อด้วยเดวิด โอทังกา สัปดาห์ที่สอง ถึงแม้จะโดนเล่นงานก่อนหน้าที่จะแมทซ์ก็ตาม แต่ว่าออร์ตันก็สามารถชนะได้ และสัปดาห์ที่ 3 ได้เจอกับเมสัน ไรอัน แต่ก็ชนะได้อีก โดยสรุปก็คือกลุ่มของนิวเน็กซัสจะถูกแบนในการปล้ำของออร์ตันและพังก์ สัปดาห์ที่ 4 พวกกลุ่มนิวเน็กซัสไม่มาก็จริง แต่ออร์ตันก็ต้องปล้ำกับเรย์ มิสเตริโอ แต่การปล้ำยังไม่จบ พังก์ก็ขู่ว่าจะไปทำร้ายไปหาภรรยาของออร์ตันบนรถ จนออร์ตันต้องออกจากเวที เพื่อไปที่ลาดจอดรถ แต่ถึงลานจอดรถแล้ว พังก์ก็ลอบทำร้ายที่ขา จากด้านหลัง จนภรรยาของออร์ตันต้องมาดูอาการ หลายคนสงสัยว่า ผู้หญิงที่ออกมาจากรถบัสที่บอกว่าเป็นภรรยาของออร์ตัน นั้นใช่ตัวจริงไหม คำตอบคือไม่ใช่ เป็นแค่คนที่จ้างให้มารับบทเท่านั้น
ในทางของเรย์ มิสเตริโอ ที่มีปัญหากับโคดี โรดส์ ในสแมคดาวน์ เมื่อเดือนมกราคมก่อน รอยัลรัมเบิล ที่ทำให้ โคดี ถอนตัวจากการปล้ำทั้งแมตช์ 40 คน รอยัลรัมเบิล รวมถึงศึก อิลิมิเนชั่น แชมเบอร์ ที่ไม่ได้ลงแข่ง ในตอนของวันที่ 25 กุมภาพันธ์ ในสแมคดาวน์ หลังจากการปล้ำชนะของเรย์ แล้ว ก็มีเพลงของ "ดิ อเมริกัน ดรีม" ดัสตี โรดส์ พ่อของโคดีออกมาพูดให้ โคดีออกมาขอโทษเรย์ แล้วโคดีก็ออกมาแล้วพูดขอโทษ จากนั้นเมื่อเรย์ จะลงจากเวที ดัสตี้ก็ดึงมือ เรย์ไว้ แล้ว โคดีก็เล่นงาน เรย์ จับอัดใส่มอนิเตอร์ แล้วถอดหน้ากากของเรย์ออก ซึ่งกรรมการก็ต้องรีบนำผ้าปิดหน้าเรย์ ก่อนที่จะเริ่มแมตช์ต่อไปในสแมคดาวน์ ในสัปดาห์ต่อมา วันที่ 4 มีนาคม โคดีได้ล้อเลียน เรย์ โดยการเปิดเพลง ของเรย์ ทำท่าเลียนแบบ รวมถึงใส่หน้ากากที่ดึงมาจากเรย์อีกด้วย แล้วพูดท้าทายเรย์ว่าเจอต้องเจอกันในเรสเซิลเมเนียกัน
วันที่ 14 มีนาคม ในรอว์ เชมัสเจอแดเนียล ไบรอัน โดยได้กล่าวในอาทิตย์ก่อนว่า ถ้าเขาแพ้อีก เขาจะออกจาก WWE และผลออกมา เชมัสเป็นฝ่ายชนะ และได้แชมป์ United States Champion อีกด้วย และสัปดาห์ต่อมา (21 มีนาคม 2011) หลัง เชมัสปล้ำชนะแดเนียลได้ออกมาพูดเพื่อต้องการรีแมตช์แชมป์ US อีกครั้งโดยเจอกันในเรสเซิลเมเนีย
ล่าสุด เมื่อ วิกกี เกร์เรโร ถูกท้าทายด้วยแมทซ์การปล้ำที่จะต้องปล้ำกับ ทริส สตราตัส ใน Raw ตามคำสั่งของ ผู้จัดการทั่วไป WWE Raw ถ้าวิคกี้แพ้ จะไม่ได้ทำงานในรอว์ ในตอนของวันที่ 14 มีนาคม Raw ได้ประกาศเมื่อสัปดาห์ที่แล้วว่าจะมีแขกรับเชิญจากเรียลลิตี้ Jersey Shore ที่ออกอากาศทาง MTV คือ นิโคล "สนุ๊กกี" โพลิซซี และได้พูดก่อนที่จะมีแมทซ์การปล้ำ ของ ทริส และ วิกกี้ ในแบบ ไม่มีการจับแพ้ฟาล์ว ขณะที่ปล้ำอยู่นั้น ดอล์ฟ ซิกก์เลอร์ แฟนของวิกกี หลังจากที่โดน ทีโอดอร์ ลองไล่ออกใน Smackdown ก่อน อิลิมิเนชั่น แชมเบอร์ 2 วัน ซึ่งตอนนี้ก็ได้ทำงานใน Raw แล้วจากการชนะจอห์น มอร์ริสัน เมื่อสัปดาห์ที่แล้ว เพื่อตำแหน่งงานของดอล์ฟในRaw ก็ออกมาบนเวที และมอร์ริสันก็ขึ้นมาเล่นงานดอล์ฟลงจากเวที และใช้ท่า Starship Pain ลงมาบนพื้น และเหตุการณ์วุ่นวายมากเพราะเลย์คูล (เลย์ลา กับ มิเชล แมคคูล) ดันขึ้นมาช่วยวิกกี โดยเล่นงานทริสจนทริสต้องแพ้และวิกกีได้งานใน Raw นิโคล แขกรับเชิญใน Raw ทนไม่ไหว วิ่งกระโดดใส่วิกกี้ เล่นงานวิกกี้จนวุ่นวายสุด ๆ วิกกี้เลยท้าว่า ทริส สตราตัส, นิโคล สนุ๊กกี้ และมอร์ริสัน จะเจอกับ ดอล์ฟ และ ทีมเลย์คูล ใน เรสเซิลเมเนีย สัปดาห์ถัดมา เป็นการเจอระหว่าง มอร์ริสัน มาพร้อมกับ ทริส เจอกับ ดอล์ฟ มาพร้อม วิกกี้ และ ทีมเลย์คูล หลังจากปล้ำเพียงไม่นาน มิเชลเข้ามาก่อกวนการปล้ำ ทริสเข้าไปเล่นงาน มิเชลออกจากสนาม จนต้องมีแมทซ์การปล้ำ แฮนดิแคป 4 รุม 2 ระหว่าง ทริส และมอร์ริสันเจอกับ ดอล์ฟ, ทีม เลย์-คูล และ วิกกี ผลออกมาก็น่าจะรู้ ทีมของดอล์ฟเป็นชนะ ต่อมาในรอว์ ภาพได้ถ่าย ไปที่ ทริส และ สนุ๊กกี้ ที่อยู่ในบาร์แห่งหนึ่งใน นิว เจอร์ซีย์ โดย ทีมเลย์คูลเข้าไปหา แต่ไม่ทันไร สนุ๊กกี้ได้เอาน้ำสาดใส่ จึงมีเรื่องกันในนั้น จนกระทั่งพนักงานรักษาความปลอดภัยต้องคอยห้าม ส่วนในสนามที่ ชิคาโค อิลลินอยด์ วิกกี้ ได้ออกมาล้อเลียนท่าทางของ มอร์ริสัน ก่อนที่จะเริ่มปล้ำแทกทีมซึ่งจับคู่กันโดยทั้ง 4 คน จะได้ปล้ำในเรสเซิลเมเนีย โดยในวันนั้นซิกก์เลอร์จับคู่กับเชมัสเอาชนะมอร์ริสันจับคู่กับไบรอันไปได้
ก่อนที่จะถึงอิลิมิเนชั่น แชมเบอร์ ระหว่างการปล้ำของบิ๊กโชว์ และเวด บาร์เร็ตต์ ซึ่งเป็นจุดเริ่มต้นของการเกิดกลุ่มใหม่ ชื่อว่า เดอะคอร์ โดยมีรวมตัวอีก 3 คนนอกจากบาร์เร็ตต์ แล้วยังมีสมาชิกเก่า ของเน็กซัส 2 คน คือ ฮีท สเลเตอร์ และจัสติน เกเบรียล และอีก 1 คนที่กลับมาในวันนั้นและเข้ามาทำร้าย บิ๊กโชว์คืออีซีคีล แจ็กสัน หลายสัปดาห์ กลุ่มเดอะคอร์ ก็ได้สร้างความปั่นป่วนทั้ง รอว์ และสแมคดาวน์ โดยเล่นงานเคนหลังจากแมตช์จบ และได้ชนะซานติโน มาเรลลา และวลาดิเมียร์ คอซลอฟ ในการปล้ำในอิลิมิเนชั่น แชมเบอร์ และได้แชมป์แทคทีมไปด้วย เดอะคอร์ ได้ทำร้ายทั้ง 4 คน ทั้งรอว์ และสแมคดาวน์ติดต่อกันหลายสัปดาห์ จนล่าสุด ทั้ง 4 คน บิ๊กโชว์จะจับคู่กับ เคน, ซานติโน และคอซลอฟ โดยจะต้องเจอกับเดอะคอร์และแมตช์ล่าสุดในการเจอระหว่างซานติโน กับเกเบรียล ผลออกมาซานติโนชนะ และก็ชวนคอซลอฟและบิ๊กโชว์มาฉลองด้วย แต่ใครจะรู้ว่าเคนก็เล่นกับซานติโนด้วย ล่าสุดคอซลอฟต้องออกจากการปล้ำแทกทีม 8 คน เนื่องจากอาการบาดเจ็บช่วงไหล่ด้านซ้าย ในวันที่ 2 เมษายน หลังงานเรสเซิลเมเนียแอ็กซ์เซ็ส คอซลอฟต้องเจอกับไทเลอร์ เร็กส์ แต่ก็ถูกเดอะคอร์ลอบทำร้าย โดยต้องออกจากแมตช์ เพื่อรักษาอาการบาดเจ็บทันที และยังไม่ทราบว่าใครจะมาแทนที่คอซลอฟในวันนั้น และในวันจริงคือ โคฟี คิงส์ตัน
ในกันยายน ปี 2009 มีการรายงานว่าเมืองแอตแลนต้าได้เข้าร่วมการคัดเลือกเมืองที่จะเป็นสถานที่ ที่จะจัด เรสเซิลเมเนีย ครั้งที่ 27 โดยใช้สถานที่จัดคือ จอร์เจีย โดม.โดยเมื่อมีการแถลงข่าวอย่างเป็นทางการในวันที่ 1 กุมภาพันธ์ 2010 เมืองแอตแลนต้าก็ได้ถูกคัดเลือกให้เป็นสถานที่จัด เรสเซิลเมเนีย ครั้งที่ 27 โดยที่ WWE's senior vice president of special events, John Saboor ได้กล่าวในงานว่า แอตแลนต้าได้รับเลือกในที่สุด เหตุผลก็คือ "ในบันทึกการจัดกิจกรรมใหญ่พวกเขา พวกเขาประสบความสำเร็จอย่างดี มีพื้นฐานที่ดี เหมาะต่อการจัดงานของ WWE" ถือว่าเป็นครั้งแรกที่ เรสเซิลเมเนีย มาจัดที่รัฐ จอร์เจีย
บัตรได้จัดจำหน่ายในวันที่ 13 พฤศจิกายน 2010 โดยงานที่จะจัดก่อนถึง เรสเซิลเมเนีย ครั้งที่ 27 มีชื่อเรียกรวมกันว่า "WrestleMania Week" โดยมีงาน เรสเซิลเมเนีย แอ๊กซ์เซส สำหรับแฟนๆ ได้มาพบปะ และพูคุยกัน กับ นักมวยปล้ำ ,งาน ฮอลล์ ออฟ เฟม สำหรับการมอบรางวัลให้กับนักมวยปล้ำ ที่ได้เข้าสู่หอเกียรติยศ,งาน เรสเซิลเมเนีย อาร์ต ครั้งที่ 4 สำหรับให้นักมวยปล้ำนำภาพมาแสดง , และงาน Pro-Am Golf tournament. โดยที่เรสเซิลเมเนีย แอ๊กซ์เซส จัดที่ จอร์เจีย เวิร์ด คองเกรส เซ็นเตอร์, ส่วนงาน ฮอลล์ ออฟ เฟม จัดขึ้นที่ ฟิลิปส์ อารีน่า
เพลง "Written in the Stars" โดย Tinie Tempah ถูกประกาศให้เป็นเพลงประจำรายการ และมีนักร้อง R&amp;B เคอรี ฮิลสัน ร้องเพลง America The Beautiful ก่อนการเริ่มเรสเซิลเมเนียครั้งนี้
ตัวเลขผู้เข้าชมงานของ เรสเซิลเมเนีย ครั้งที่ 27 อย่างเป็นทางการของ WWE นั้นมีจำนวน 71,617 คน โดยทาง WWE ประกาศว่า "นี่เป็นงานทางด้านบันเทิงที่มีผู้เข้าชมสู้ที่สุดของ จอร์เจีย โดม". โดยที่ เรสเซิลเมเนียครั้งนี้ทำเงินจากการขายบัตรไปได้ทั้งสิ้น 6.6 ล้านเหรียญดอลลาร์สหรัฐ
ทั้งนี้ เรสเซิลเมเนีย ครั้งที่ 27 ยังถือว่าเป็น รายการ เพย์-เพอร์-วิว ครั้งแรกของ WWE หลังจากการทำสัญญากับ ร้าน เค-มาร์ท.โดยที่ เค-มาร์ท จะเป็นผู้สนับสนุนหลักของ WWE ในสหรัฐอเมริกา ทั้งปีนี้. การโปรโมทแบบอื่นๆ ก็ได้แก่, WWE Magazine ได้สร้าง "Guide to WrestleMania XXVII" โดยเป็นแอปพลิเคชัน บน iPhone, iPod Touch and iPad
ไนท์ ออฟ แชมป์เปี้ยนส์ (2009)
ภาคเสริม
ภาคเสริม หรือ ชุดเสริม  เป็นการเพิ่มคุณลักษณะของเกมประเภทอาร์พีจี วิดีโอเกม หรือเกมที่เล่นบนโต๊ะให้กับเกมที่มีอยู่แล้ว การเพิ่มคุณลักษณะดังกล่าวได้แก่การเพิ่มอาวุธ วัตถุต่าง ๆ หรือขยายเนื้อเรื่องในเกมให้กับเกมที่ได้มีการวางจำหน่ายไปแล้ว ผู้พัฒนาเกมที่เล่นบนโต๊ะมักจะพัฒนาภาคเสริมของเกมบนโต๊ะด้วยตนเอง แต่ผู้พัฒนาเกมประเภทอาร์พีจีหรือวิดีโอเกมอาจไม่ได้พัฒนาภาคเสริมด้วยตนเอง แต่อาจเซ็นสัญญาให้บริษัทอื่นเป็นผู้พัฒนาภาคเสริม ทั้งนี้ บางเกมผู้พัฒนาเกมต้นฉบับอาจพัฒนาภาคเสริมด้วยตนเองก็ได้ เช่น ภาคเสริมที่พัฒนามาจาก ซึ่งทั้งสองภาคพัฒนาโดย Blizzard Entertainment
ภาคเสริมของเกมกระดานและเกมอาร์พีจี เริ่มมีการทำการตลาดตั้งแต่ช่วงต้นของยุค 1970
เกี่ยวกับภาคเสริม.
ราคาของภาคเสริมเมื่อเทียบกับเกมภาคหลักจะมีราคาถูกกว่า ทั้งนี้ การจะใช้ภาคเสริมนั้นจำเป็นต้องมีเกมภาคหลัก เนื่องจากเกมภาคเสริมโดยมากแล้วจะมีเพียงเนื้อหาที่เพิ่มมาจากเกมภาคหลักเท่านั้น เกมหลักบางเกมที่มีหลายภาคเสริม เมื่อมีการนำมาจำหน่ายในภายหลัง มักจะขายภาคเสริมที่เคยออกมาก่อนหน้านี้คู่ไปกับเกมภาคหลัก เช่น เดอะซิมส์ดีลักซ์ซึ่งขายเกมเดอะซิมส์ คู่กับ เดอะซิมส์ สร้างชีวิต ลิขิตฝัน ซึ่งทำให้เนื้อหาในเกมมีความหลากหลายกว่าเกมต้นฉบับสำหรับผู้เล่นใหม่ และเมื่อถึงเวลาที่เกมหมดอายุขัย ผู้สร้างเกมก็มักจะออกเวอร์ชัน "โกลด์" หรือ " คอมพลีท" (ในไทยมักใช้ว่า "ชุดนักสะสม") ซึ่งประกอบไปด้วยตัวเกมหลักและภาคเสริมของตัวเกมทุกภาคที่ออกมาสำหรับเกมนั้น
ภาคเสริมเอกเทศ.
ภาคเสริมบางภาคไม่จำเป็นต้องมีเกมภาคหลักก็สามารถเล่นได้ เช่น ฮาล์ฟ-ไลฟ์ ภาคบลูชิฟต์ (Half-Life: Blue Shift) หรือโซนิคแอนด์นัคเคิลส์ (Sonic &amp; Knuckles) ภาคเสริมของโซนิคเดอะเฮดจ์ฮ็อก ในบางกรณี เกมภาคเสริมบางภาคอาจมีเกมภาคหลักบรรจุมาด้วย เช่น สำหรับระบบปฏิบัติการวินโดวส์ จำเป็นต้องมี ตัวหลักก่อนถึงจะเล่นได้ แต่สำหรับเครื่องเล่น เอกซ์บอกซ์ 360 ได้รวมสิ่งของจากภาคไทบีเรียมวอร์สภาคหลักมารวมกับภาคเสริมไว้แล้ว จึงไม่จำเป็นต้องมีภาคหลักในการเล่น เป็นต้น
โรงเรียนสิริรัตนาธร
โรงเรียนสิริรัตนาธร (อักษรย่อ: ส.ร.ธ.) เป็นโรงเรียนมัธยมศึกษาประเภทสหศึกษา และเป็นส่วนราชการสังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐานกระทรวงศึกษาธิการ อยู่ในเครือข่ายสหวิทยาเขตเบญจสิริ
โรงเรียนสิริรัตนาธร เดิมมีชื่อว่า โรงเรียนยาสูบวิทยานุเคราะห์ เป็นโรงเรียนเอกชนที่ก่อตั้งโดย โรงงานยาสูบ กระทรวงการคลัง โดยมีวัตถุประสงค์ในการจัดตั้งเพื่ออำนวยความสะดวกและเป็นสวัสดิการทางการศึกษาแก่บุตรหลานของพนักงานโรงงานยาสูบ ที่มีบ้านพักอาศัยอยู่ในหมู่บ้าน ซึ่งเป็นที่จัดสรรของโรงงานยาสูบ ซอยอุดมสุข 30 ถนนอุดมสุข แขวงบางนาเหนือ เขตบางนา กรุงเทพมหานคร
อาคารสถานศึกษา.
อาคาร 1 แบบพิเศษ (พ.575) เป็นตึก 5 ชั้น จำนวน 25 ห้อง อาคาร 2 แบบพิเศษ (พ.575) เป็นตึก 5 ชั้น จำนวน 30 ห้อง อาคาร 3 แบบพิเศษ (พ.575) เป็นตึก 5 ชั้น จำนวน 20 ห้อง อาคาร 4 เป็นอาคารอเนกประสงค์จำนวน 3 ชั้น หอประชุมจัดเป็นห้องเรียน 2 ห้อง และ สำนักงานกลุ่มสาระอีก 1 ห้อง อาคาร 5 (อาคารสิริรัตนาคาร) แบบพิเศษ (พ.575) เป็นอาคารเรียนตึก 5 ชั้น จำนวน 25 ห้อง อาคารประกอบเป็น อาคารหลวงพ่อคูณ 1 หลัง เป็นสำนักงานกลุ่มบริหารงานทั่วไป งานกิจการนักเรียน และห้องพักครูเวร
กระรอกหลากสี
กระรอกหลากสี (อังกฤษ: Finlayson's squirrel, Variable squirrel; ) สัตว์ฟันแทะชนิดหนึ่ง เป็นกระรอกชนิดหนึ่ง ที่สามารถพบได้ทั่วไปในภูมิภาคอินโดจีนจนถึงสิงคโปร์ สามารถพบได้ทั่วไปทั้งในตัวเมืองและในป่าเขาต่าง ๆ มีความหลากหลายทางสีสันเป็นอย่างยิ่ง โดยมากจะเป็นสีขาวครีมปนเหลืองอ่อน จนถึงสีแดงหรือสีดำทั้งตัว หรือบางตัวอาจมีหลายสีในตัวเดียวกัน
จัดเป็นกระรอกขนาดกลาง มีขนาดความยาวตั้งแต่หัวจรดโคนหาง 21–22 เซนติเมตร ความยาวหาง 22.5–24 เซนติเมตร ออกหากินในเวลาเช้าตรู่และพลบค่ำ นอนหลับพักผ่อนตามพุ่มใบไม้ ทำรังคล้ายรังนกด้วยกิ่งไม้เล็ก ๆ รูปทรงยาวอยู่ตามปลายกิ่งไม้ ตัวเมียมีเต้านม 2 คู่ ออกลูกครั้งละ 2 ตัว
ด้วยความหลากหลายทางสีสันและความกว้างขวางในพื้นที่กระจายพันธุ์ ทำให้มีชนิดย่อยถึง 16 ชนิด เช่น "C. f. floweri" ที่สามารถพบได้ในพื้นที่กรุงเทพมหานครตามสวนหรือสวนสาธารณะ, "C. f. bocourti" ที่มีสีขาวตลอดทั้งตัว พบมากในป่าสะแกราช จังหวัดนครราชสีมา และ "C. f. boonsongi" พบมากตามป่าแถบภาคอีสาน ซึ่งตั้งชื่อชนิดย่อยเพื่อเป็นเกียรติแด่ นายแพทย์บุญส่ง เลขะกุล
สถานะการอนุรักษ์ในประเทศไทย เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็มีการนิยมซื้อขายและเลี้ยงเป็นสัตว์เลี้ยงด้วยเช่นกัน
แอ็ฟทา
ธงชาติชิลี
ธงชาติชิลี หรือที่รู้จักกันในอีกชื่อ คือ "ธงดาวเดียว"  ประกอบด้วยแถบแนวนอนสองแถบขนาดเท่ากัน แถบบนสีขาว แถบล่างสีแดง รวมกันเป็นรูปสี่เหลี่ยมผืนผ้า ความกว้าง 2 ส่วน ยาว 3 ส่วน ที่มุมธงบนด้านคันธงมีรูปสี่เหลี่ยมจตุรัสสีน้ำเงิน ขนาดกว้างเท่ากับแถบสีขาว ภายในมีรูปดาวห้าแฉกสีขาวขนาดใหญ่ 1 ดวง ลักษณะดังกล่าวมานี้นับได้ว่าธงนี้มีความคล้ายคลึงกับธงประจำรัฐเท็กซัสของประเทศสหรัฐอเมริกามาก
ธงนี้เริ่มใช้อย่างเป็นทางการนับตั้งแต่วันที่ 18 ตุลาคม ค.ศ. 1817
ความหมายของธงชาติชิลีประกอบด้วย พื้นสีขาวหมายถึงหิมะเหนือเทือกเขาแอนดีส พื้นสีแดงหมายถึงเลือดของผู้ที่ต่อสู้เพื่อเอกราช สี่เหลี่ยมจตุรัสสีน้ำเงินหมายถึงท้องฟ้าและมหาสมุทรแปซิฟิก ดาวสีขาวหมายถึงสัญลักษณ์นำทางสู่ความก้าวหน้าและเกียรติยศ
ในช่วงเวลาที่ประเทศชิลีต่อสู้เพื่อเรียกร้องเอกราชจากประเทศสเปนนั้น รัฐบาลชิลีภายใต้การนำของโฆเซ มิเกล การ์เรรา (José Miguel Carrera) ได้เรียกร้องให้ชาวชิลีกำหนดธงชาติของตนเองขึ้นเป็นครั้งแรก โดยเขาได้กำหนดให้ธงชาติมีลักษณะเป็นธงสามแถบสามสี แต่ละแถบมีความกว้างเท่ากัน เรียงเป็นแถบสีน้ำเงิน-ขาว-เหลือง จากบนลงล่าง ธงผืนแรกนี้ได้รับการขนานว่า "ธงแห่งมาตุภูมิ"  ธงดังกล่าวนี้ได้ชักขึ้นเป็นครั้งแรกเมื่อวันที่ 4 กรกฎาคม ค.ศ. 1812 ในงานเลี้ยงฉลองวันประกาศเอกราชของสหรัฐอเมริกา ณ สถานกงสุลของสหรัฐอเมริกาในประเทศชิลี ทั้งนี้ เหตุการณ์การประกาศเอกราชของสหรัฐอเมริกาในปี ค.ศ. 1776 นั้น เป็นเหตุการณ์ที่มีอิทธิพลอย่างยิ่งต่อชาวพื้นเมืองของชิลีที่ต้องการต่อสู้เพื่อเรียกร้องเอกราชจากสเปน
ในเวลาต่อมา หลังการได้รับชัยชนะต่อกองทัพสเปนในสมรภูมิเมืองชากาบูโก (Chacabuco) เมื่อวันที่ 26 พฤษภาคม ค.ศ. 1817 รัฐบาลชิลีจึงได้มีการกำหนดธงชาติขึ้นใหม่ ลักษณะคล้ายกับธงเดิมในปี ค.ศ. 1812 ผิดกับแต่ว่าได้เปลี่ยนแถบสีเหลืองเป็นสีแดง ทำให้ธงนี้มีลักษณะที่ไปพ้องกับธงชาติของประเทศฝรั่งเศสและประเทศเนเธอร์แลนด์ ก่อให้เกิดความสับสนได้ง่าย ธงนี้ได้รับการขนานว่า "ธงแห่งการเปลี่ยนผ่าน"  อันเนื่องมาจากว่าเป็นธงที่ใช้ในสมัยแห่งการถ่ายโอนอำนาจจากรัฐบาลอาณานิคมของสเปนสู่รัฐบาลของชาวชิลี
ในวันที่ 18 ตุลาคม ของปีเดียวกันนั้นเอง ประเทศชิลีก็ได้ประกาศเอกราชจากสเปนอย่างเป็นทางการ พร้อมทั้งใช้ธงชาติใหม่ ซึ่งเป็นธงชาติชิลีแบบที่ใช้อยู่ในปัจจุบัน ธงแบบปัจจุบันนี้เป็นผลงานการออกแบบของอันโตนิโอ อาร์กอส (Antonio Arcos) ภายใต้แนวคิดในการออกแบบของโฮเซ อิกนาซิโอ เซนเทโน (José Ignacio Zenteno) รัฐมนตรีว่าการกระทรวงสงครามของชิลีในเวลานั้น ทั้งนี้ ในหลักฐานบางแห่งกล่าวอ้างว่าผู้ร่างแบบธงนี้คือ เกรกอริโอ เด อันเดีย อี วาเรลา (Gregorio de Andía y Varela) สำหรับขนาดสัดส่วนที่แน่นอนนั้น เริ่มมีการกำหนดที่ชัดเจนขึ้นครั้งแรกในปี ค.ศ. 1854 โดยครั้งนั้นเป็นการกำหนดมาตรฐานสีธง ต่อมาจึงได้มีการกำหนดสัดส่วนของดาวห้าแฉกสีขาวในปี ค.ศ. 1912
การใช้ ชัก และแสดงธง.
ตามกฎหมายชองชิลีนั้น พลเมืองชิลีต้องประดับธงชาติในวันชาติ (วันที่ 18 พฤศจิกายน) และวันกองทัพ (วันที่ 19 พฤศจิกายน) หากการแสดงธงชาตินั้นเป็นไปอย่างไม่ถูกต้องหรือไม่มีการประดับธงชาติตลอดวันนั้น เจ้าพนักงานตำรวจจะลงโทษโดยการปรับแก่ผู้ที่ละเมิดกฎหมายดังกล่าว
การชักธงประจำเสา.
เสาสำหรับชักธงชาติจะต้องมีสีขาวและธงนั้นจะต้องถูกชักไว้ที่ยอดเสาธง ในกรณีที่ต้องแสดงธงชาติชิลีร่วมกับธงชาติของประเทศอื่นๆ ธงเหล่านั้นจะต้องมีขนาดที่เท่ากันโดยเอาความกว้างของธง (ด้านแนวตั้งของธง) เป็นเกณฑ์ และในการเชิญธงนั้น ธงชาติชิลีจะต้องเชิญขึ้นเป็นลำดับแรกสุด และเชิญลงเป็นลำดับท้ายสุด
การแขวนธง.
ธงชาติชิลีสามารถประดับโดยการแขวนได้ทั้งตามแนวตั้งและแนวนอนจากอาคารหรือผนังกำแพง โดยที่รูปสี่เหลี่ยมจตุรัสสีน้ำเงินนั้นจะต้องอยู่ทางด้านของผู้ดูเสมอ
การแสดงความเคารพต่อธง.
ตามมาตราที่ 22 แห่งรัฐธรรมนูญแห่งสาธารณรัฐชิลี ผู้ที่พำนักอยู่ในประเทศชิลีทุกคนจะต้องแสดงความเคารพต่อประเทศชิลีและสัญลักษณ์ของประเทศ ซึ่งสัญลักษณ์ดังกล่าวประกอบด้วย ธงชาติ ตราแผ่นดิน และเพลงชาติแห่งสาธารณรัฐชิลี ทั้งนี้ การกระทำอันเป็นการดูหมิ่นต่อธงชาติ ตราแผ่นดิน ชื่อประเทศ และเพลงชาติ นับเนื่องเป็นความผิดทางอาญา ตามมาตร 6 แห่งรัฐบัญญัติความมั่นคงแห่งรัฐของชิลี (กฤษฎีกาเลขที่ 890 แห่งปี ค.ศ. 1975)
คำปฏิญาณสาบานธงชาติ.
เพื่อเป็นการรำลึกถึงความกล้าหาญของผู้เสียสละชีวิตในยุทธการที่กอนเซปซิออน ค.ศ. 1882 ในวันที่ 9 กรกฎาคม ของทุกปี, ซึ่งเป็นวันที่ทหารคนสุดท้ายได้เสียชีวิตที่สมรภูมิ ลา คอนเซ็ปชั่น ในการปกป้องประเทศ "คำปฏิญาณสาบานธงชาติ" ("Juramento de la Bandera") จัดขึ้นที่ ค่ายทหาร และ พิธีสำเร็จการศึกษาของนักเรียนนายร้อยทุกเหล่าทัพ รวมถึง ในวาระโอกาสพิเศษ เช่น วันธงชาติชิลี เพื่อรำลึกถึงวีรกรรมของเขาเหล่านั้น. ในส่วนของทหารตำรวจ จะกระทำพิธีในวันสถาปนาหน่วยตำรวจ (27 เมษายน) และ พิธีสำเร็จการศึกษา หรือ การเข้ารับราชการของกำลังพลหน่วย.
ฟีลด์สมีดัล
เฉลิมชัย ศรีอ่อน